Up-248/05
Datum: 2005-10-13T00:00:00.000+02:00
ecli: ECLI:SI:USRS:2005:Up.248.05
vrsta: posamični akt
zadeva: ustavna pritožba
objavljeno: Neobjavljeno | 13.10.2005
dokument: US25158
akt: Ustavna pritožba A. A. zoper sodbo Vrhovnega sodišča št. I Up 481/2000 z dne 12. 10. 2004 v zvezi s sodbo Upravnega sodišča št. U 1167/98 z dne 8. 3. 2000 in z odločbo Ministrstva za znanost in tehnologijo, Urada Republike Slovenije za intelektualno lastnino, št. 670-1142/96-PR- 5 z dne 9. 6. 1998
resitev: zavrženje
izrek: Ustavna pritožba A. A. zoper sodbo Vrhovnega sodišča št. I Up 481/2000 z dne 12. 10. 2004 v zvezi s sodbo Upravnega sodišča št. U 1167/98 z dne 8. 3. 2000 in z odločbo Ministrstva za znanost in tehnologijo, Urada Republike Slovenije za intelektualno lastnino, št. 670-1142/96-PR- 5 z dne 9. 6. 1998 se zavrže.
stavek: Ustavno sodišče štelo, da odvetnik  vlaga ustavno pritožbo v svojem imenu. Ker sam ni tisti, ki bi mu bila z izpodbijanim posamičnim aktom kršena človekova pravica ali temeljna svoboščina, je treba šteti, da je ustavno pritožbo vložila neupravičena oseba. Zato jo je Ustavno sodišče zavrglo. Ustavno sodišče odvetnika ni pozvalo na predložitev ustreznega pooblastila za zastopanje družbe  v postopku pred Ustavnim sodiščem, ker je ustavna pritožba vložena po izteku roka.
odlocitev: sklep
geslo: 1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
1.4.52.9 - Ustavno sodstvo - Postopek - Procesne predpostavke v postopku ustavne pritožbe - Pooblastilo za vložitev ustavne pritožbe.
podlaga: Člen 55.1.3, Zakon o Ustavnem sodišču [ZUstS]
datum_vloge: 2005-03-17T23:00:00.000Z
datum_odlocitve: 2005-10-12T22:00:00.000Z

# Up-248/05-8

13. 10. 2005

## SKLEP

Ustavno sodišče je v postopku za preizkus ustavne pritožbe A. A., odvetnika v Ž., na seji senata dne 27. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

### sklenilo:

Ustavna pritožba A. A. zoper sodbo Vrhovnega sodišča št. I Up 481/2000 z dne 12. 10. 2004 v zvezi s sodbo Upravnega sodišča št. U 1167/98 z dne 8. 3. 2000 in z odločbo Ministrstva za znanost in tehnologijo, Urada Republike Slovenije za intelektualno lastnino, št. 670-1142/96-PR- 5 z dne 9. 6. 1998 se zavrže.

### OBRAZLOŽITEV

Odvetnik A. A. je dne 17. 3. 2003 v imenu družbe B. B. iz Z. vložil ustavno pritožbo zoper v izreku navedene akte. Z izpodbijano sodbo je Vrhovno sodišče zavrnilo pritožbo in potrdilo sodbo Upravnega sodišča, s katero je bila zavrnjena tožba zoper odločbo Ministrstva za znanost in tehnologijo, Urada Republike Slovenije za intelektualno lastnino. Zatrjuje kršitev 67. in 74. člena Ustave.

Odvetnik A. A. ustavni pritožbi ni priložil posebnega pooblastila za zastopanje družbe B. B. v postopku pred Ustavnim sodiščem, temveč le splošno pooblastilo. Zato je Ustavno sodišče štelo, da odvetnik A. A. vlaga ustavno pritožbo v svojem imenu. Ker sam ni tisti, ki bi mu bila z izpodbijanim posamičnim aktom kršena človekova pravica ali temeljna svoboščina, je treba šteti, da je ustavno pritožbo vložila neupravičena oseba. Zato jo je Ustavno sodišče zavrglo.

Ustavno sodišče odvetnika ni pozvalo na predložitev ustreznega pooblastila za zastopanje družbe B. B. v postopku pred Ustavnim sodiščem, ker je ustavna pritožba vložena po izteku roka. Po prvem odstavku 52. člena Zakona o Ustavnem sodišču (v nadaljevanju ZUstS) je treba ustavno pritožbo vložiti v 60 dneh od vročitve posamičnega akta, zoper katerega je mogoča ustavna pritožba. Po podatkih, ki jih je Ustavnemu sodišču poslalo Upravno sodišče, je bila družbi B. B. izpodbijana sodba Vrhovnega sodišča vročena dne 17. 11. 2004. Rok za vložitev ustavne pritožbe je začel teči 18. 11. 2004 in se je iztekel dne 17. 1. 2005. Ustavna pritožba, vložena 17. 3. 2005, je očitno prepozna.

Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

Milojka Modrijan